کوہ کے ہوں بارِ خاطر گر صدا ہو جائیے مرزا غالب غزلیں
کوہ کے ہوں بار خاطر گر صدا ہو جائیے 
بے تکلف اے شرار جستہ کیا ہو جائیے 
بیضہ آسا ننگ بال و پر ہے یہ کنج قفس 
از سر نو زندگی ہو گر رہا ہو جائیے 
وسعت مشرب نیاز کلفت وحشت اسدؔ 
یک بیاباں سایۂ بال ہما ہو جائیے 
یاد رکھیے ناز ہائے التفات اولیں 
آشیان طائر رنگ حنا ہوجائیے 
لطف عشق ہریک انداز دگر دکھلائیے گا 
بے تکلف یک نگاہ آشنا ہوجائیے 
داداز دست جفائے صدمہ ضرب المثل 
گر ہمہ افتادگی جوں نقش پا ہوجائیے